Daniel Rutherford, naixiu d'Edimburgo (Escocia) o 3 de noviembre de 1749 y muerto en ixa mesma capital o 15 d'aviento de 1819, estió un medico, quimico, botanico y profesor universitario escocés, famoso mas que mas en estar qui descubrió o nitrocheno en 1772, quan encara yera estudiant en a Universidad d'Edimburgo, a on que su pai yera profesor de Medecina. Sindembargo, ixe elemento quimico no recibió o suyo nombre actual dica que li'n dio o francés Jean Chaptal. Con posterioridat, desembolicó a suya carrera profesional mas que mas en os campos d'a Medecina y d'a Botanica, estando-ne profesor en a Universidad d'Edimburgo, amás de conservador d'o Reyal Chardín Botanico d'Edimburgo.